सोहाग मुहाफ़ज़ाह
सोहाग मुहाफ़ज़ाह (अरबी: ‏‏‏‏محافظة سوهاج‎, अंग्रेज़ी: Sohag) मिस्र का एक मुहाफ़ज़ाह (उच्च-स्तरीय प्रशासनिक विभाग) है। इसकी राजधानी भी 'सोहाग' नामक शहर ही है। १९६० से पहले इसकी राजधानी 'गिरगा' नामक शहर था और इस मुहाफ़ज़ाह का नाम भी 'गिरगा मुहाफ़ज़ाह' हुआ करता था। यह नील नदी के किनारे दक्षिण मिस्र (जिसे 'ऊपरी मिस्र' भी कहते हैं क्योंकि नील नदी के बहाव में यह ऊपर पड़ता है) में स्थित है।